Likumprojekts

**Grozījumi Sporta likumā**

Izdarīt Sporta likumā (Latvijas Republikas Saeimas un Ministru Kabineta Ziņotājs, 2002, 23. nr.; 2003, 23. nr.; 2004, 5. nr.; 2005, 14. nr.; 2006, 24. nr.; 2009, 6., 13. nr.; Latvijas Vēstnesis, 2016, 31., 82. nr.; 2017, 128. nr.; 2018, 111. nr.) šādus grozījumus:

1.  11.2pantā:

izteikt pirmās daļas 2. punktu šādā redakcijā:

"2) sagatavo un apstiprina ikgadējo dopinga kontroļu analīžu plānu un ikgadējo pārbaudāmo sportistu reģistru, kā arī varsagatavot citus pārbaudāmo sportistu nacionālos reģistrus, tai skaitā iekļaujot prasības attiecībā uz informāciju par sportistu atrašanās vietu;";

izteikt pirmās daļas 5. punktu šādā redakcijā:

"5) ja konstatē antidopinga noteikumu pārkāpumu, ir tiesīgs noteikt sportistam vai sporta darbiniekam pagaidu aizliegumu piedalīties sporta sacensībās vai veikt jebkādas darbības sporta jomā, izņemot individuālas fiziskās aktivitātes un dalību Latvijas Antidopinga biroja apstiprinātā izglītības vai rehabilitācijas programmā;";

papildināt pirmās daļas 6. punktu pēc vārda "komisijā" ar vārdiem un skaitļiem "izņemot gadījumus, kas minēti šā likuma 11.3panta 2.1daļā";

izteikt trešo daļu šādā redakcijā:

"(3) Sportists vai sporta darbinieks sūdzības par šā panta pirmās daļas 2., 3., 4. un 6. punktā minētajiem Latvijas Antidopinga biroja pasākumiem var iesniegt starptautiskajā Sporta arbitrāžas tiesā vai Pasaules Antidopinga aģentūrā atbilstoši antidopinga konvenciju noteikumiem vai Nacionālajiem antidopinga noteikumiem. Sportists vai sporta darbinieks sūdzību par šā panta pirmās daļas 5. punktā minēto lēmumu var iesniegt Disciplinārajā antidopinga komisijā ar tiesībām pārsūdzēt pieņemto lēmumu Pārsūdzības komisijā vai starptautiskajā Sporta arbitrāžas tiesā, ja pārkāpums ir saistīts ar starptautiska līmeņa sportistu vai dalību starptautiskā sporta pasākumā atbilstoši antidopinga konvenciju noteikumiem vai Nacionālajiem antidopinga noteikumiem. Šo sūdzību izskatīšanā nav piemērojams Administratīvā procesa likums.";

papildināt pantu ar ceturto daļu šādā redakcijā:

"(4) Latvijas Antidopinga biroja lēmumus, kas pieņemti atbilstoši šā likuma 11.3panta 2.1daļai, var pārsūdzēt Pārsūdzības komisijā atbilstoši šā likuma 11.5panta pirmajai daļai vai starptautiskajā Sporta arbitrāžas tiesā, ja lēmums ir pieņemts par starptautiska līmeņa sportistu vai ir saistīts ar dalību starptautiskā sporta pasākumā atbilstoši antidopinga konvenciju noteikumiem vai Nacionālajiem antidopinga noteikumiem. Šo sūdzību izskatīšanā nav piemērojams Administratīvā procesa likums."

2.  11.3pantā:

izteikt pirmo daļu šādā redakcijā:

"(1) Disciplinārā antidopinga komisija atbilstoši Nacionālajiem antidopinga noteikumiem, šā panta sestajā daļā minētajiem Ministru kabineta noteikumiem un šā likuma 11.2panta pirmās daļas 5. un 6. punktam pēc sportista vai sporta darbinieka, kuram noteikts pagaidu aizliegums, sūdzības saņemšanas izskata pagaidu aizlieguma noteikšanas pamatotību un antidopinga noteikumu pārkāpumus, kā arī pieņem lēmumu par tiem un par sportistam vai sporta darbiniekam piemērojamām soda sankcijām, izņemot gadījumus, kas minēti šā panta 2.1daļā. Šo lēmumu pieņemšanā nav piemērojams [Administratīvā procesa likums](https://likumi.lv/ta/id/55567-administrativa-procesa-likums).";

papildināt pantu ar 2.1daļu šādā redakcijā:

"(21) Latvijas Antidopinga birojs nevēršas Disciplinārajā antidopinga komisijā, ja tiek noslēgta vienošanās par antidopinga noteikumu pārkāpuma atzīšanu un sankciju pieņemšanu vai ja sportists vai sporta darbinieks personīgi ir atteicies no lietas izskatīšanas tiesībām, kā arī ja sportists vai sporta darbinieks īpaši noteiktā termiņā atbilstoši Nacionālajiem antidopinga noteikumiem nav apstrīdējis Latvijas Antidopinga biroja lēmumu par antidopinga noteikumu pārkāpumu. Ministru kabinets nosaka kārtību, termiņus un nosacījumus, kādos Latvijas Antidopinga birojs pieņem lēmumus par antidopinga noteikumu pārkāpumiem, slēdz vienošanās un piemēro sankcijas."

3.  11.4pantā:

izteikt otro daļu šādā redakcijā:

"(2) Terapeitiskās lietošanas izņēmumu komisijā, iesniedzot terapeitiskās lietošanas izņēmumu pieteikuma anketu Latvijas Antidopinga birojam, vēršas sportists, kurš nav starptautiska līmeņa sportists un kuram, pamatojoties uz medicīniskām indikācijām, nepieciešams lietot zāles, kuru sastāvā ir aizliegtās vielas, kas iekļautas [2005.](https://m.likumi.lv/ta/id/55567-administrativa-procesa-likums#piel2005) gada [19.](https://m.likumi.lv/ta/id/55567-administrativa-procesa-likums#piel19) oktobra Starptautiskās konvencijas pret dopingu sportā [1.](https://m.likumi.lv/ta/id/55567-administrativa-procesa-likums#piel1) pielikumā, vai nepieciešams lietot aizliegtās metodes, kas iekļautas minētajā dokumentā.";

izteikt ceturto daļu šādā redakcijā:

"(4) Terapeitiskās lietošanas izņēmumu atļauja dod tiesības sportistam lietot šā panta otrajā daļā minētās aizliegtās vielas vai aizliegtās metodes medicīnisku iemeslu dēļ. Sūdzības par terapeitiskās lietošanas izņēmumu atļaujas neizsniegšanu var iesniegt Pārsūdzības komisijā atbilstoši antidopinga konvenciju noteikumiem vai Nacionālajiem antidopinga noteikumiem. Šo sūdzību izskatīšanā nav piemērojams [Administratīvā procesa likums](https://m.likumi.lv/ta/id/55567-administrativa-procesa-likums).";

papildināt pantu ar 4.1 un 4.2daļu šādā redakcijā:

"(41) Sportists vai Latvijas Antidopinga birojs var iesniegt Pasaules Antidopinga aģentūrai lūgumu pārskatīt attiecīgās starptautiskās sporta federācijas Terapeitiskās lietošanas izņēmumu komisijas lēmumu neatzīt Latvijas Antidopinga biroja Terapeitiskās lietošanas izņēmumu komisijas piešķirto terapeitiskās lietošanas izņēmumu atļauju.

(42) Sūdzību par Pasaules Antidopinga aģentūras lēmumu atcelt Latvijas Antidopinga biroja Terapeitiskās lietošanas izņēmumu komisijas piešķirto terapeitiskās lietošanas izņēmumu atļauju sportists vai Latvijas Antidopinga birojs var iesniegt starptautiskajā Sporta arbitrāžas tiesā."

4.  11.5pantā:

izteikt pirmo daļu šādā redakcijā:

"(1) Pārsūdzības komisija atbilstoši antidopinga konvenciju noteikumiem un Nacionālajiem antidopinga noteikumiem izskata (izņemot gadījumus, kas saistīti ar starptautiska līmeņa sportistu vai dalību starptautiskā sporta pasākumā):

1) sportistu vai sporta darbinieku sūdzības par Disciplinārās antidopinga komisijas lēmumiem noteikt pagaidu aizliegumu piedalīties sporta sacensībās vai veikt jebkādas darbības sporta jomā, izņemot individuālas fiziskās aktivitātes un dalību Latvijas Antidopinga biroja apstiprinātā izglītības vai rehabilitācijas programmā;

2) sportistu sūdzības par Terapeitiskās lietošanas izņēmumu komisijas lēmumiem nepiešķirt terapeitiskās lietošanas izņēmumu atļauju;

3) sūdzības par Disciplinārās antidopinga komisijas vai Latvijas Antidopinga biroja lēmumiem par antidopinga noteikumu pārkāpuma konstatēšanu, sankciju noteikšanu vai nenoteikšanu, kā arī lēmumiem, kuros antidopinga noteikumu pārkāpums nav konstatēts;

4) sūdzības par Latvijas Antidopinga biroja lēmumiem neturpināt antidopinga noteikumu pārkāpuma izskatīšanu pēc nelabvēlīgu dopinga kontroles analīžu rezultātu vai netipisku dopinga kontroles atradņu saņemšanas, kā arī pēc pārbaudes un izmeklēšanas veikšanas;

5) sūdzības par Disciplinārās antidopinga komisijas lēmumiem atcelt pagaidu aizliegumu vai par Latvijas Antidopinga biroja lēmumiem par pagaidu aizlieguma nenoteikšanu, kā arī par sūdzības iesniegšanas un pārsūdzības tiesību nenodrošināšanu sportistam un sporta darbiniekam pagaidu aizlieguma noteikšanas gadījumā;

6) sūdzības par Latvijas Antidopinga biroja vai Disciplinārās antidopinga komisijas lēmumiem, kuros Latvijas Antidopinga birojam nav bijušas tiesības pieņemt lēmumus par antidopinga noteikumu pārkāpumiem un sankcijām;

7) sūdzības par Latvijas Antidopinga biroja lēmumiem nenodrošināt sportistam vai sporta darbiniekam tiesības slēgt vienošanos par antidopinga noteikumu pārkāpuma atzīšanu un sankciju pieņemšanu, neatzīt citu antidopinga organizāciju pieņemtos lēmumus par saistošiem, kā arī pārtraukt antidopinga noteikumu pārkāpuma izskatīšanu citu iemeslu dēļ;

8) sūdzības par Disciplinārās antidopinga komisijas vai Latvijas Antidopinga biroja lēmumiem attiecībā uz sportistam vai sporta darbiniekam noteiktās diskvalifikācijas vai pagaidu aizlieguma neievērošanu;

9) sūdzības par Latvijas Antidopinga biroja lēmumiem saistībā ar sportista vai sporta darbinieka sniegto būtisko palīdzību citu antidopinga noteikumu pārkāpumu atklāšanā;

10) sūdzības par Pasaules Antidopinga aģentūras lēmumiem nepiešķirt sportistam izņēmumu attiecībā uz paziņojuma sniegšanu sešus mēnešus pirms atgriešanās sportā, kā arī par Latvijas Antidopinga biroja lēmumiem attiecībā uz sportistam vai sporta darbiniekam noteikto sankciju pārskatīšanu atbilstoši antidopinga konvencijas noteikumiem.";

papildināt pantu ar 1.1daļu šādā redakcijā:

"(11) Sūdzības par Disciplinārās antidopinga komisijas vai Latvijas Antidopinga biroja lēmumiem, kas pieņemti par starptautiska līmeņa sportistiem vai ir saistīti ar dalību starptautiskā sporta pasākumā, sūdzības par Pasaules Antidopinga aģentūras lēmumiem, kuros noteikts atbildīgais par antidopinga noteikumu pārkāpuma pārbaudes veikšanu, kā arī sūdzības par to, ka Latvijas Antidopinga birojs ir atteicies no pārbaudes veikšanas vai pārbaudi nav veicis saprātīgā termiņā pēc pārbaudes veikšanas nodošanas Latvijas Antidopinga birojam, ir iesniedzamas starptautiskajā Sporta arbitrāžas tiesā."

5. Papildināt likumu ar 11.6pantu šādā redakcijā:

"**11.6pants. Starptautisko sporta organizāciju un citu dalībvalstu antidopinga organizāciju pārsūdzības tiesību īstenošana**

Pasaules Antidopinga aģentūra, Starptautiskā Olimpiskā komiteja, Starptautiskā Paralimpiskā komiteja, starptautiskās sporta organizācijas un citas dalībvalstu antidopinga organizācijas pārsūdzības tiesības īsteno atbilstoši antidopinga konvencijām."

6. Papildināt 13. panta septīto daļu pēc vārda "aktos" ar vārdiem "antidopinga konvencijās".

Veselības ministrs

D. Pavļuts